Teresa Barberena Fernández

Teresa Barberena Fernández, nada en Vigo 1980, é unha xornalista, profesora e guionista galega.

 Traxectoria 

Criouse en Vigo con raíces familiares en Bueu. Estudou Xornalismo na Universidade Autónoma de Barcelona, Comunicación Audiovisual na Universidade de Vigo e o Ciclo Superior de Iluminación, Captación e Tratamento de Imaxe no IES La Marxadella. É Doutora Cum Laude en Comunicación pola Universidade de Santiago de Compostela cunha tese que analiza a crise do Prestige e o movemento Nunca Máis.

Traballou en gabinetes de prensa, xornais escritos cataláns e galegos e na televisión como guionista e técnica de contidos. Dirixiu os Departamentos de Produción e Accesibilidade do Festival de Cine Inclusivo de Vigo ata o ano 2023. É docente dun centro de Imaxe e son de Vigo e do Curso de Especialización de Audiodescrición e Subtitulado no que impulsa a necesidade dun audiovisual accesible e inclusivo en Galicia.

 Obras 

 Audiovisual 

 E logo, quen foi? Webserie. Directora e guionista 
 Amores contrariados. Curta. Directora e guionista
 Rúa Límia, s/n. Curta. Directora e guionista.
 Doc way. Camiño portugués. Guionista. Webserie.
 Xiz, de V televisión. Axudante de dirección e guionista
 Acompáñenos, da TVG. Guionista.
 Máxima Audiencia, da TVG. Axudante de guionista
 Queres ser o mellor?, da TVG, Coordinadora de guións.

 Libros colectivos 

 Comunicación y discapacidades: actas do Foro Internacional / coord. por Lois Álvarez Pousa, José Villanueva, Tareixa Barberena Fernández, Oscar Reboiras Loureiro, Joám Evans Pim (2007).  ISBN 978-84-690-4140-6
 Obras breves de imaxinación. Premios de relatos "Mulleres progresistas" 2007-2011 (2011). A Coruña: Baía Ed.

 Premios 

 Gañou co seu alumnado o Premio Nacional de Educación do Ministerio de Educación á Inclusión 2017 co proxecto Festival de Cine Consentido.
 "Desde otro prisma" do Notodofilmfest, finalista  co proxecto de longametraxe Roaming Love.
 Premio do I Cambio de plano de Netflix e DAMA co proxecto Latitudes.
 3ª Premio de Relatos Mulleres Progresistas, 2009, por Tesalónica.

 Notas 

Categoría:Nados en Vigo
Categoría:Nados en 1980
Categoría:Guionistas de Galicia
Categoría:Xornalistas de Galicia
Categoría:Alumnos da Universidade Autónoma de Barcelona
Categoría:Alumnos da Universidade de Vigo
Categoría:Alumnos da Universidade de Santiago de Compostela